เปิดเมนู 10 หุ้นปลอดภัย-โตแกร่งได้จังหวะเก็บช่วงตลาดรีบาวด์สั้น
โบรกฯแนะเก็บ 10 หุ้น ปลอดภัยจากเศรษฐกิจในประเทศชะลอตัว, Dividend Yield สูง, เกี่ยวกับสาธารณูปโภคพื้นฐาน หรือหุ้นที่มีอัตราการเติบโตของกำไรสูง ในจังหวะตลาดรีบาวด์สั้น
26 ส.ค. 2558

บล.เอเซีย พลัส ระบุในบทวิเคราะห์ (26 ส.ค.) ว่า วานนี้ตลาดมีการรีบาวด์ขึ้นมาได้หลังปรับลดลงหนักในวันก่อนหน้า ทั้งนี้ นับตั้งแต่ SET Index ขึ้นไปทำจุดสูงสุดในปีนี้ที่ระดับ 1,619.65 จุด เมื่อวันที่ 13 ก.พ. 2558 เป็นต้นมา จนถึงปัจจุบันดัชนีปรับลดลงไปแล้วกว่า 18.1% เป็นที่น่าสังเกตว่ากลุ่มอุตสาหกรรมขนาดใหญ่จะปรับลงแรงกว่าตลาด นำโดย ธนาคารพาณิชย์ ลดลงหนักถึง 29.5% ตามมาด้วยสื่อ-บันเทิง ลดลง 28% พลังงาน ลดลง 24.8% และอสังหาฯ ลดลง 22.9%
ส่วนกลุ่มที่ใกล้เคียงกับตลาด คือ เกษตร-อาหาร -18.3% สื่อสาร -17.6% ยานยนต์ -16% และรับเหมาฯ -15.9% สวนทางกับกลุ่มที่ปรับลดลงน้อยกว่าตลาด ได้แก่ ขนส่ง -15.2% ปิโตร -11.5% ประกันฯ -6.9% ท่องเที่ยว-โรงแรม -5.7% วัสดุก่อสร้าง -4.7% ค้าปลีก -3.7% ชิ้นส่วน -1.9% และกลุ่มที่สามารถปรับขึ้นได้ คือ โรงพยาบาล +0.9%
การฟื้นตัวช่วงสั้นของตลาดหุ้นไทยวานนี้ ส่งผลให้ระดับ Expected PER ณ สิ้นปี 2558 อยู่ที่ 14.8 เท่า ซึ่งใกล้เคียงกับตลาดหุ้นเพื่อนบ้าน ได้แก่ ตลาดหุ้นมาเลเซีย 14.7 เท่า อินเดีย 15.8 เท่า แต่สูงกว่าอินโดนีเซีย 13.7 เท่า และจีน 12.2 เท่า จึงนับว่าตลาดหุ้นไทยยังมี downside risk อยู่ โดยเชื่อว่าที่ PER 14 เท่า น่าจะทำหน้าที่เป็นฐานราคาที่แข็งแกร่งของตลาดหุ้นไทยได้
 
สำหรับกลยุทธ์การลงทุนแนะนำสะสมหุ้นพื้นฐาน ซึ่งปลอดภัยจากเศรษฐกิจในประเทศชะลอตัว โดยเน้นเลือกหุ้นที่มีคุณสมบัติดังนี้คือ Dividend Yield สูง ที่เกี่ยวกับสาธารณูปโภคพื้นฐาน หรือหุ้นที่มีอัตราการเติบโตของกำไรสูง อาทิ
หุ้นสาธารณูปโภค โรงไฟฟ้า ประปา เนื่องจากรายได้ค่อนข้างมั่นคง มีความผันผวนต่ำ ได้แก่ EASTW ([email protected]) beta ต่ำเพียง 0.50 และ PER เพียง 14 เท่า คาดหวัง Div.Yield ราว 4.2%, TTW ([email protected]) beta ต่ำเพียง 0.46 และ PER 14.9 เท่า คาดหวัง Div.Yield ถึง 5.9%, EGCO ([email protected]) beta ต่ำเพียง 0.27 และ PER เพียง 10.6 เท่า Div.Yield ราว 4.1%
หุ้นเติบโตแรงท่ามกลางเศรษฐกิจชะลอตัว ได้แก่ SCC ([email protected] 580) EPS Growth ปีนี้กว่า 40% และปีหน้าเติบโต 8%, WORK ([email protected] 45) EPS Growth ปีนี้เติบโตถึงกว่า 7 เท่า และปีหน้าเติบโต ถึง 73%, และ THCOM ([email protected]) EPS Growth ปีนี้เติบโต 30% และปีหน้าเติบโต 12%
หุ้น Dividend Yield สูง ได้แก่ INTUCH ([email protected]) Div.Yield 7%, ADVANC ([email protected] 285) Div.Yield 6.2%, BTS ([email protected]) Div.Yield 7.2%
กองทุนรวมอสังหาริมทรัพย์ และกอง REIT สำหรับผู้ลงทุนที่สามารถรับความเสี่ยงได้ในระดับปานกลาง ได้แก่ TFUND ([email protected])
 
ที่มา: บทวิเคราะห์ Market Talk